section_heading: Životopis
paragraph_text: Josip Ujčić rodio se 10. veljače 1880. godine u Starom Pazinu. Završivši teološki fakultet u Gorici postaje svećenikom 1902. godine. Nakon što je zaređen nastavlja studirati teologiju u Beču, te doktorira disertacijom Historia glagolicae speciali cum respectu ad decreta pontificia. Nakon doktorata vratio se u nazad u domovinu, i počeo predavati na Goričkoj bogosloviji, a od 1912. do 1919. godine bio je ravnateljem zavoda Augustineum i profesor na bečkom teološkom fakultetu, zatim profesor moralne teologije na ljubljanskoj teologiji do 1936. godine, kada je imenovan beogradskim nadbiskupom i banatskim apostolskim administratorom. U teškom predratnom i ratnom razdoblju pomagao je katoličkim vjernicima svoje nadbiskupije. Bio je predsjednikom Biskupske konferencije Jugoslavije (1948. – 1961.) Zauzimao se za uređenje odnosa između Crkve i države, a sudjelovao je u pripremama i radu Drugoga vatikanskoga sabora. Umro je pred kraj koncila 24. ožujka 1964. godine.